text: 1- السِّنِينْ بِتْمُرّ بِينَا وِالْعِشْرَه مَا بِيننا بِتْزِيد
  وكُلّ يُومْ يِحْكِي حِكَايِةْ حُبّ وأَمَانَه ورَحْمَه وخِيرْ
  وِالنِّعْمَه اللِّي مسَكِننا فِيهَا بِتْكَفِّي الْعُمْر تغْمُرْنَا وِتفِيضْ
  دَا كفَايَه نُورْ وَجْهَكْ عَلِينَا يِمْلانَا نُورْ طُولْ الطَّرِيقْ
  قرار
  فُوقْ السَّحَابْ بَارْفَعْ تَسْبِيحِ
  فُوقْ الْجِبَالْ بَاغَنِّي لِيكْ
  فُوقْ كُلّ صَعْب وكُلّ حِيرَه
  بَاعْلِنْ صَلاحَكْ وبَاشْهَدْ لِيكْ
  2- يَامَا بعِدْنَا ويَامَا نسِينَا لَكِنَّكْ انْتَ بتِفْضَلْ أَمِينْ
  بترُدّ نفُوسْنَا وتضَلِّلْ عَلِينَا وبتِغْفِرْ لِينَا وتِشْفِي الأنِينْ
  دِي الأيَّامْ تِشْهَدْ عَلِينَا وبتِشْهَدْ انَّكْ انْتَ الْعَظِيمْ
  دَا بحُبّ وحِكْمَه بتْشَكِّلْ فِينَا مِينْ زَيَّك انْتَ الرَّاعِي الْمُعِينْ
  كلمات و الحان و ترنيم : مينا جميل
  توزيع : بشاي رأفت